Terpeikių ąžuolas

Terpeikių ąžuolas – buvęs gamtos paveldo objektas, augęs Terpeikių kaime, Kupiškio rajone.Gediminas Isokas. Lietuvos gamtos paminklai. – Vilnius: Mintis, 1995, 141 psl. Medžio aukštis siekė 15 m, o skersmuo –
2 m.

Iš pradžių ten, kur augo ąžuolas, būta miško, vėliau medis atsidūrė netoliese sodybos. Medyje perėdavo pelėdos, apuokai. Maždaug 1968 m. nulūžo stora ąžuolo šaka su gandralizdžiu. Medžio pagrinde ir kamiene būta ertmių.Terpeikių ąžuolo paūksmėje. Kupiškėnų mintys. Nuoroda tikrinta 2023-01-08. Ąžuolui džiūstant, jį prižiūrintys asmenys apjuosė viršūnę lanku, aptvėrė medį tvorele.

Gamtos paminklo statusas Terpeikių ąžuolui suteiktas 1960 m., o respublikinės reikšmės paminklu tapo 1987 m. 1999 m., kaip sunykęs botaninis objektas, išbrauktas iš saugomų gamtos paveldo objektų sąrašo.Teisės aktai dėl GPO paskelbimo valstybės saugomais bei paskelbtų valstybės saugomais GPO ribų planai. Lrv.lt. Nuoroda tikrinta 2023-01-08.

2023 m. įtrauktas į Kupiškio rajono lankytinų vietų sąrašą.

 Šaltiniai 

Kategorija:Kupiškio rajono paveldas
Kategorija:Buvę Lietuvos gamtos paveldo objektai